พิธีราชาภิเษก

ไฟล์:Charles-vii-courronement- Panthéon III.jpg|thumb|300px|พิธีราชาภิเษกของพระเจ้าชาร์ลที่ 7 แห่งฝรั่งเศส (พ.ศ. 1972) จากบางส่วนของภาพวาด ฌาน ดาร์ก (Jeanne d'Arc) พ.ศ. 2429-2433 โดยฌูลส์ เออแฌน เลอเนิปเวอ
พิธีราชาภิเษก (coronation) เป็นพิธีการเพื่อสถาปนาพระมหากษัตริย์ และ/หรือ คู่อภิเษกซึ่งมีพระราชอำนาจ อย่างเป็นทางการ เกี่ยวข้องกับการวางมงกุฎบนพระเศียรของพระองค์หรือการนำเสนอเครื่องราชกกุธภัณฑ์รายการอื่น โดยพิธีการนี้อาจหมายรวมถึง การตรัสคำปฏิญาณพิเศษโดยกษัตริย์ การแสดงคารวะจากคนในบังคับ ของผู้ปกครองใหม่ และการแสดงพิธีกรรมอื่น ซึ่งมีความสำคัญพิเศษต่อชาตินั้น ๆ

**ประวัติศาสตร์**
พระราชพิธีราชาภิเษก คือพิธีทางการที่พระมหากษัตริย์และ/หรือคู่อภิเษกสมรส รับมอบพระราชอำนาจของพระมหากษัตริย์ ตามปกติแล้วมักจะเกี่ยวข้องกับการสวมมงกุฎลงบนพระเศียรพร้อมด้วยเครื่องราชกกุธภัณฑ์ชิ้นอื่น พิธีนี้ยังอาจรวมไปถึงการกล่าวถ้อยคำปฏิญาณ การถวายความเคารพแก่ผู้ปกครองพระองค์ใหม่ของเหล่าอาณาประชาราษฎร์ และ/หรือการประกอบพิธีกรรมอันมีความสำคัญเชิงสัญลักษณ์ต่อความเป็นรัฐชาติ  ตลอดช่วงระยะเวลาที่ผ่านมา พระราชพิธีราชาภิเษกของพระมหากษัตริย์ทั่วโลกมีการเปลี่ยนแปลงไปตามปัจจัยชี้นำทางด้านสังคม การเมือง และศาสนา จนมาถึงจุดที่พระราชพิธีราชาภิเษกของหลายประเทศถูกปรับเปลี่ยนให้มีความเรียบง่ายมากขึ้น เหลือไว้เพียงพิธีกรรมที่สำคัญบางประการเช่น เช่น การเถลิงถวัลยราชสมบัติ (enthronement) การเฉลิมพระราชอิสริยยศ (investiture) หรือการเข้ารับพร (benediction) เป็นต้น อย่างไรก็ตาม พระราชพิธีราชาภิเษกแบบดั่งเดิมยังคงได้รับการสืบทอดเอาไว้ในสหราชอาณาจักร ตองงา และประเทศในทวีปเอเชียอีกหลายประเทศ ซึ่งโดยทั่วไปแล้ว พิธีราชาภิเษก ใช้หมายความถึงพิธีที่พระมหากษัตริย์เสด็จขึ้นครองราชสมบัติอย่างเป็นทางการ โดยไม่คำนึงว่าจะมีการสวมมงกุฎลงบนพระเศียรหรือไม่แต่อย่างใด
นอกจากนี้ เพื่อเป็นการผูกเอาสัญลักษณ์ของรัฐเข้ากับพระมหากษัตริย์ บ่อยครั้งที่พระราชพิธีราชาภิเษกจะมีพิธีเจิม (anointing) ด้วยน้ำมันศักดิ์สิทธิ์ (holy oil) หรือด้วยน้ำมนต์ ซึ่งที่ใดก็ตามที่พบพิธีกรรมเช่นนี้ เช่นในสหราชอาณาจักรและตองงา จะแสดงให้เห็นถึงความสำคัญอย่างยิ่งของฝ่ายศาสนจักรโดยเปิดเผย ในขณะที่อีกหลายแห่งใช้พิธีการชำระล้าง การดื่มเครื่องดื่มศักดิ์สิทธิ์ หรือพิธีกรรมทางศาสนาอื่นๆ การนำศาสนาเข้ามาเกี่ยวข้องกับพิธีราชาภิเษกเช่นนี้ก็เพื่อแสดงออกเชิงสัญลักษณ์ถึงความเป็นเทวราชาที่พระมหากษัตริย์ได้รับมอบมาจากพระเจ้า สื่อให้เห็นถึงกระบวนทัศน์ทางจิตวิญญาณที่มีต่อศาสนาอันเกี่ยวข้องกับความเป็นรัฐชาติ
ในอดีต บ่อยครั้งที่หลักการและแนวคิดเกี่ยวกับราชสันตติวงศ์มองว่าพระราชพิธีราชาภิเษกกับเทพเจ้าเชื่อมโยงอย่างแยกออกจากกันไม่ได้ ในอารยธรรมโบราณบางแห่ง พระมหากษัตริย์ผู้ปกครองมักจะถูกมองว่าเป็นเทพเจ้าหรือมีเชื้อสายมาจากพระเจ้า: ในอียิปต์โบราณ ผู้คนเชื่อกันว่าฟาโรห์คือบุตรแห่งเทพรา เทพแห่งดวงอาทิตย์ ในขณะที่ญี่ปุ่น เชื่อว่าสมเด็จพระจักรพรรดิทรงสืบสายพระโลหิตมาจากอะมะเตะระซุ สุริยเทพีของญี่ปุ่น ในโรมโบราณมีการประกาศให้ประชาชนบูชาจักรพรรดิ และในยุคกลาง กษัตริย์ยุโรปทรงถือเอาว่าตนครอบครองเทวสิทธิราชย์ที่จะปกครอง พระราชพิธีราชาภิเษกนี้เองจึงถูกใช้ฉายให้เห็นถึงภาพความเกี่ยวโยงกันระหว่างกษัตริย์และเทพเจ้า แต่ในสมัยปัจจุบันการเป็นประชาธิปไตย (democratization) และการแยกศาสนาออกจากรัฐ (secularization) มีบทบาทสำคัญมากยิ่งขึ้น ส่งผลให้แนวคิดความเชื่อมโยงกันระหว่างกษัตริย์และเทพเจ้าลดลงไปมาก ดังนั้นพระราชพิธีราชาภิเษก (หรือองค์ประกอบทางศาสนา) มักจะถูกละทิ้งไปโดยสิ้นเชิง หรือถูกปรับเปลี่ยนไปเป็นพิธีอันสะท้อนแก่นสารของความเป็นรัฐตามรัฐธรรมนูญที่ประชาชนในรัฐนั้นๆ ให้การยึดถือ อย่างไรก็ตามราชาธิปไตยของบางประเทศยังคงดำรงมิติทางด้านศาสนาในกระบวนการขึ้นสู่อำนาจ (การขึ้นครองราชสมบัติ) อย่างเปิดเผย บางแห่งลดทอนความสลับซับซ้อนลงมาเหลือเป็นเพียงพระราชพิธีการเถลิงราชบัลลังก์ (enthronement) หรือพระราชพิธีกล่าวคำพระราชปฏิญาณเป็นพระมหากษัตริย์ (inauguration) หรือไม่กระทำการพระราชพิธีอันใดเลย

**พระราชพิธีบรมราชาภิเษก**
ตามโบราณราชประเพณีของไทย พระนามของผู้ได้รับการเลือกเป็นพระมหากษัตริย์พระองค์ใหม่ ก็ยังคงใช้ขานพระนามเดิม เป็นแต่เพิ่มคำว่า “ซึ่งทรงสำเร็จราชการแผ่นดิน” ต่อท้ายพระนาม เครื่องยศบางอย่างก็ต้องลด เช่น พระเศวตฉัตร มีเพียง 7 ชั้น มิใช่ 9 ชั้น  คำสั่งของพระองค์ ก็ไม่เรียกว่าพระบรมราชโองการ จนกว่าจะได้ทรงรับการบรมราชาภิเษก จึงถวายพระเกียรติยศโดยสมบูรณ์ พระราชพิธีบรมราชาภิเษกของไทย ปรากฏหลักฐานเป็นครั้งแรกในประวัติศาสตร์คือ ศิลาจารึกวัดศรีชุมของพญาลิไท แห่งกรุงสุโขทัย กล่าวคือ พ่อขุนผาเมืองอภิเษกพระสหายคือ พ่อขุนบางกลางท่าว ให้เป็นพ่อขุนศรีอินทราทิตย์ ผู้ครองกรุงสุโขทัย แต่ก็ไม่มีรายละเอียดการประกอบพระราชพิธี ว่ามีขั้นตอนอย่างใด
จนกระทั่งถึงรัชสมัยพระบาทสมเด็จพระพุทธยอดฟ้าจุฬาโลกมหาราช เมื่อขึ้นเสวยราชสมบัติ ได้ทรงทำพระราชพิธีนี้อย่างสังเขป เมื่อ พ.ศ. 2325 ครั้งหนึ่งก่อนแล้วทรงตั้งคณะกรรมการ โดยมีเจ้าพระยาเพชรพิชัย ซึ่งเป็นข้าราชการในสมัยกรุงศรีอยุธยาเป็นประธาน สอบสวนแบบแผนโดยถี่ถ้วน ตั้งขึ้นเป็นตำรา แล้วทรงทำบรมราชาภิเษกเต็มตำราอีกครั้งหนึ่ง เมื่อพุทธศักราช 2328 และได้ใช้เป็นแบบแผนในงานพระราชพิธีบรมราชาภิเษก ของรัชกาลต่อๆ มาจนถึงปัจจุบัน ซึ่งแต่ละรัชกาล ก็ได้ปรับปรุงแก้ไขรายละเอียดเล็กน้อย ให้เหมาะแก่กาลสมัย ที่สำคัญคือ พระบาทสมเด็จพระจอมเกล้าเจ้าอยู่หัว ซึ่งทรงเป็นปราชญ์ในทางอักษรศาสตร์ และโบราณราชประเพณี ได้ทรงพระราชนิพนธ์คำกราบบังคมทูล ของพราหมณ์และราชบัณฑิต ขณะถวายเครื่องราชกกุธกัณฑ์ กับพระราชดำรัสตอบเป็นภาษาบาลี และคำแปลเป็นภาษาไทย ทั้งนี้ อาจวิเคราะห์ได้ว่า พระราชพิธีนี้ มีคติที่มาจากลัทธิพราหมณ์ ผสมกับความเชื่อทางพุทธศาสนา ส่วนบทมนต์ต่างๆ ของพราหมณ์นั้น นักวิชาการภาษาตะวันออกโบราณ วินิจฉัยว่า เป็นภาษาทมิฬโบราณ
ส่วนพระราชพิธีบรมราชาภิเษกพระบาทสมเด็จพระปรมินทรมหาภูมิพลอดุลยเดช เมื่อพุทธศักราช 2493 นั้น สำนักพระราชวังได้ยึดการบรมราชาภิเษก พระบาทสมเด็จพระปกเกล้าเจ้าอยู่หัว รัชกาลที่ 7 เป็นหลัก แต่ปรับปรุงให้เหมาะสมกับสภาพบ้านเมืองที่ยังไม่อุดมสมบูรณ์ เพราะเพิ่งผ่านพ้นสงครามโลกครั้งที่สอง และเพื่อให้เหมาะสมกับการปกครองระบอบประชาธิปไตย แบบราชาธิปไตยภายใต้รัฐธรรมนูญด้วย

**ในยุคใหม่**
 พิธีราชาภิเษกในทวีปแอฟริกา- พิธีราชาภิเษกในทวีปอเมริกา- พิธีราชาภิเษกในทวีปเอเชีย- พิธีราชาภิเษกในทวีปยุโรป- พิธีราชาภิเษกในโอเชียเนีย

**รูปภาพ**
ไฟล์:Lvisrdce korunovace 1189.jpg|พิธีราชาภิเษกพระเจ้าริชาร์ดที่ 1 แห่งอังกฤษ
ไฟล์:Preussen 1701 Königsberg.jpg|พิธีราชาภิเษกพระเจ้าฟรีดริชที่ 1 แห่งปรัสเซีย
ไฟล์:Coronation of Louis VIII and Blanche of Castille 1223.jpg|พิธีราชาภิเษกพระเจ้าหลุยส์ที่ 8 แห่งฝรั่งเศส
ไฟล์:SerovV MiropomazanNikolAlek.jpg|พิธีราชาภิเษกจักรพรรดินิโคลัสที่ 2 แห่งรัสเซีย
ไฟล์:Carl Gustav Pilo - The Coronation of King Gustav III of Sweden. Uncompleted - Google Art Project.jpg|พิธีราชาภิเษกพระเจ้ากุสตาฟที่ 3 แห่งสวีเดน
ไฟล์:Queen Maud and King Haakon VII, 1906.jpg|พิธีราชาภิเษกสมเด็จพระราชาธิบดีโฮกุนที่ 7 แห่งนอร์เวย์
ไฟล์:Christian 8 coronation.jpg|พิธีราชาภิเษกพระเจ้าคริสเตียนที่ 8 แห่งเดนมาร์ก
ไฟล์:De inhuldiging van koning Willem II in de Nieuwe Kerk te Amsterdam, 28 november 1840 Rijksmuseum SK-A-3852.jpeg|พิธีราชาภิเษกพระเจ้าวิลเลิมที่ 2 แห่งเนเธอร์แลนด์
ไฟล์:Enthronement of Emperor Taisho 1.JPG|พิธีราชาภิเษกสมเด็จพระจักรพรรดิโยะชิฮิโตะ
ไฟล์:"Inheritance Ceremony of Kenji and others.jpg|พิธีราชาภิเษกสมเด็จพระจักรพรรดิอากิฮิโตะ
ไฟล์:The Anointing of Queen Alexandra at the Coronation of Edward VII.JPG|พิธีราชาภิเษกพระเจ้าเอ็ดเวิร์ดที่ 7 แห่งสหราชอาณาจักร
ไฟล์:Coronation of Queen Victoria 28 June 1838 by Sir George Hayter.jpg|พิธีราชาภิเษกสมเด็จพระราชินีนาถวิกตอเรียแห่งสหราชอาณาจักร
ไฟล์:Karloath.jpg|พิธีราชาภิเษกสมเด็จพระเจ้าคาร์ลที่ 4 แห่งฮังการี
ไฟล์:Mária Terézia koronázása a Szent Márton székesegyházban.jpg|พิธีราชาภิเษกจักรพรรดินีมาเรีย เทเรซา
ไฟล์:Mohammad Pahlavi Coronation.jpg|พิธีราชาภิเษกพระเจ้าชาห์ โมฮัมหมัด เรซา ปาห์ลาวี
ไฟล์:Coelestin V.jpg|พิธีราชาภิเษกสมเด็จพระสันตะปาปาเซเลสทีนที่ 5
ไฟล์:Kraków Coronation of Casimir I the Restorer.jpg|พิธีราชาภิเษกพระเจ้ายันที่ 2 กาชีมีแยช วาซา
ไฟล์:Alexander III and Ollamh Rígh.JPG|พิธีราชาภิเษกสมเด็จพระเจ้าอเล็กซานเดอร์ที่ 3 แห่งสกอตแลนด์
ไฟล์:Crowning of Carol I, 10 May 1881.jpg|พิธีราชาภิเษกคาโรลที่ 1 แห่งโรมาเนีย
ไฟล์:Coronation in Saborna crkva.jpg|พิธีราชาภิเษกสมเด็จพระเจ้าปีเตอร์ที่ 1 แห่งเซอร์เบีย
ไฟล์:Coroaçao pedro I 001.jpg|พิธีราชาภิเษกจักรพรรดิเปดรูที่ 1 แห่งบราซิล
ไฟล์:Sacre de l'empereur Faustin Soulouque.jpg|พิธีราชาภิเษกโฟสแต็ง ซูลุก
ไฟล์:Coronation of Queen Salote, 11 October 1918.jpg|พิธีราชาภิเษกสมเด็จพระราชินีนาถซาโลเต ตูโปอูที่ 3 แห่งตองงา
ไฟล์:Coronation of Haile Selassie.jpg|พิธีราชาภิเษกสมเด็จพระจักรพรรดิเฮลี เซลาสซีที่ 1 แห่งเอธิโอเปีย

**ดูเพิ่ม**
 พระราชพิธีราชาภิเษกของพระมหากษัตริย์สหราชอาณาจักร- การครองราชย์ของจักรพรรดิญี่ปุ่น- พิธีขึ้นครองราชย์ของพระมหากษัตริย์เนเธอร์แลนด์- พระราชพิธีราชาภิเษกของพระมหากษัตริย์ปรัสเซีย- พระราชพิธีราชาภิเษกของพระมหากษัตริย์ฝรั่งเศส- พระราชพิธีราชาภิเษกของพระมหากษัตริย์รัสเซีย- พระราชพิธีราชาภิเษกของพระสันตะปาปา- พระราชพิธีราชาภิเษกของจักรพรรดิบราซิล- พระราชพิธีราชาภิเษกของจักรพรรดิโรมันอันศักดิ์สิทธิ์- พระราชพิธีราชาภิเษกของพระมหากษัตริย์ฮังการี- พระราชพิธีราชาภิเษกของพระมหากษัตริย์บัลแกเรีย- พระราชพิธีราชาภิเษกของพระมหากษัตริย์เนปาล- พระราชพิธีราชาภิเษกของพระมหากษัตริย์เซอร์เบีย- พระราชพิธีราชาภิเษกในประเทศโปแลนด์- พระราชพิธีราชาภิเษกของพระมหากษัตริย์โบฮีเมีย- พระราชพิธีราชาภิเษกของฟาโรห์- สิงคาริฆรุทา- พิธีแต่งตั้งของยังดีเปอร์ตวนอากง- พระราชพิธีราชาภิเษกในประเทศนอร์เวย์- พระราชพิธีราชาภิเษกของพระมหากษัตริย์เดนมาร์ก- พระราชพิธีราชาภิเษกของพระมหากษัตริย์สวีเดน

**อ้างอิง**

**แหล่งข้อมูลอื่น**
 สารานุกรมไทย ฉบับกาญจนาภิเษก